Държавен вестник, бр. 32, 2024 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  32
4. вписване в единния електронен регистър 
на гаранциите за произход.
Чл. 2. (1) Дейностите по създаване и под­
държане на системата за издаване на гаран­
циите за произход се извършват от Агенцията 
за устойчиво енергийно развитие, наричана 
по-нататък „Агенцията“.
(2) Агенцията създава и поддържа единен 
електронен регистър на гаранциите за произ­
ход, наричан по-нататък и „Регистъра“.
(3) Регистърът на гаранциите за произход 
е база от данни, управлявана от информа­
ционна система, разработена в съответствие 
с изискванията на Закона за електронното 
управление, и съдържа данни за произво­
дителите, включително наименованието и 
местонахождението на енергийния обект/
енергийните обекти на производителя, и за 
издадените, прехвърлените и отменените га­
ранции за произход. В Регистъра се съдържат 
данни и за признатите от Агенцията гаранции 
за произход, издадени от компетентен орган 
на друга държава.
(4) Регистърът дава възможност за уста­
новяване на статуса на гаранцията за произ­
ход към определена дата и за проследяване 
историята на прехвърлянията на гаранцията 
за произход.
(5) Регистърът е достъпен чрез портала 
за предоставяне на електронни услуги на 
Агенцията.
(6) Агенцията взема подходящи мерки за 
сигурност, които осигуряват условия, при 
които обработваните и предаваните данни 
да не подлежат на неправомерен или случаен 
достъп и възпроизвеждане, както и условия 
за физически достъп само на надлежно ов­
ластени служители в съответствие с техните 
функционални задължения.
(7) Агенцията съхранява Регистъра по 
начин, който гарантира сигурността на съдър­
жащата се в него информация, и осигурява:
1. въвеждането на данни да се извършва 
само от надлежно овластени служители;
2. извършването на промени на данните 
за вписаните и заличени обстоятелства да 
не е възможно.
Чл. 3. (1) Издаването, прехвърлянето, 
отмяната и признаването на гаранциите за 
произход се извършва по електронен път чрез 
вписване в Регистъра.
(2) Дейностите по издаване, прехвърляне и 
отмяна на гаранциите за произход на енерги­
ята от възобновяеми източници се извършват 
от Агенцията в съответствие със стандарт 
CEN – EN 16325.
(3) Прехвърлянията на гаранции за произ­
ход не се вземат предвид при използването 
на статистически прехвърляния, съвместни 
проекти или съвместни схеми за подпомагане 
съгласно чл. 14 – 16 от ЗЕВИ.
Чл. 4. (1) Гаранцията за произход е електро­
нен документ, който служи като доказателство 
пред краен клиент (потребител – купувач 
за собствено ползване), че определен дял 
или количество от доставената му енергия 
е произведено от възобновяеми източници, 
включително че определен дял от енергията 
или количество енергия в общия енергиен 
състав на доставчика и в енергията, доста­
вяна на клиенти по договори, предлагани 
като включващи енергия от възобновяеми 
източници, е произведено от възобновяеми 
източници.
(2) Гаранцията за произход се използва и за 
определяне на дела на енергията от възобно­
вяеми източници в общата доставена енергия 
от доставчика през предходната календарна 
година на потребители на енергийни услуги 
съгласно чл. 38б, ал. 1, т. 5 от Закона за енер­
гетиката (ЗЕ). 
Г л а в а  в т о р а
ИЗДАВАНЕ НА ГАРАНЦИЯ ЗА ПРОИЗХОД 
НА ЕНЕРГИЯТА ОТ ВЪЗОБНОВЯЕМИ
ИЗТОЧНИЦИ
Чл. 5. (1) Гаранция за произход се издава 
на производител за произведено стандартно 
количество енергия от 1 MWh.
(2) Гаранцията за произход се издава 
само веднъж за периода на производство на 
енергията, но не по-късно от 12 месеца след 
края на месеца, през който е произведена 
енергията.
(3) Производител на енергия от възобно­
вяеми източници, чиято енергия е изкупена 
съгласно чл. 31, ал. 5, т. 1 от Закона за енер­
гията от възобновяеми източници (ЗЕВИ), е 
длъжен да подаде заявление за издаване на 
гаранция за произход на тази енергия.
(4) Производител на енергия от възобно­
вяеми източници, който произвежда енергия 
за собствено потребление, може да подаде 
заявление за издаване на гаранция за про­
изход за произведената енергия за собствено 
потребление, когато има изградена измерва­
телна система или средства за техническо 
измерване, която/които са с технически и 
метрологични характеристики, съответства­
щи на Закона за измерванията и подзако­
новите нормативни актове по прилагането 
му и на Закона за техническите изисквания 
към продуктите. 
Чл. 6. (1) Гаранция за произход на произ­
ведената енергия от възобновяеми източници 
се издава въз основа на заявление от произ­
водителя.
(2) Заявяването за издаване на гаранция за 
произход на произведената енергия може да 
бъде за един или повече календарни месеци.
(3) Заявлението се подава в Агенцията 
след изтичане на календарния месец или 
периода, в който е произведена енергията, 
не по-късно от:
1. десет календарни месеца след крайната 
дата на периода, в който енергията от възобно­
вяеми източници е произведена от енергий­